૫. સન ૨૦૭૦ માં (એટલે કે ભવિષ્યમાં) અવકાશી જીવ ઉડતી રકાબીમાં બેસીને પૃથ્વી ગ્રહની મુલાકાત લઇ રહ્યા છે. પૃથ્વી પર ચારે તરફ વિનાશ સર્જાયેલો જોઇને એક અવકાશી તેના સાથીદારને કહે છે કે, “લાગે છે તેઓ સાતત્યપૂર્ણ વિકાસ સાધવામાં નિષ્ફળ ગયા છે” ટકાઉ વિકાસ માટે અત્યંત જરૂરી એવા પરિબળો જેવાં કે ઝેરી કચરાનો ઉચિત નિકાલ, જૈવિક વિવિધતાની જાળવણી, જંગલોનું સંરક્ષણ વિગેરે જેવાં મુદ્દાઓ તરફ દુર્લક્ષ્ય સેવવાથી એટલે કે પર્યાવરણની સુયોગ્ય જાળવણી ન કરવાથી વિકાસ થતો નથી પરંતુ વિનાશ જ સર્જાય છે. આ હકીકતને કાર્ટૂનિસ્ટ નાથ પરેશ દ્વારા ઉજાગર કરવામાં આવી છે.